Antoine de Saint-Exupéry
Den Antoine de Saint-Exupéry, gebuer den 29. Juni 1900 zu Lyon a gestuerwen den 31. Juli 1944 bei Korsika war e franséische Pilot a Schrëftsteller. Säi wuel bekanntst Wierk ass De klenge Prënz (Le Petit Prince), wat 1994 vum Josy Braun op Lëtzebuergesch iwwersat gouf.

Liewen 

No sengem Militärdéngscht bei der franséischer Loftwaff gouf den Antoine de Saint-Exupéry Pilot fir Privatlinnen an Europa an Iwwerséi. Am Ufank vum Zweete Weltkrich gouf hien Test- a Kampfpilot an 1940 ass hien an déi amerikanesch "Airforce" agetrueden. Vun 1943 un war hien an Nordafrika stationéiert an huet vun do aus Opklärungsflich fir d'Alliéiert gemaach. Vun esou engem Fluch a Richtung Korsika koum hien 1944 net méi zeréck.

Op de Mauere vum Panthéon de Paris erënnert eng Inscriptioun un de Saint-Exupéry:

A LA MEMOIRE DE
ANTOINE DE SAINT EXUPERY
POETE ROMANCIER AVIATEUR
DISPARU AU COURS D'UNE MISSION
DE RECONNAISSANCE AERIENNE
LE 31 JUILLET 1944 
Den Antoine de Saint-Exupéry war mat der Consuelo Suncin Sandoval bestuet.

Wierk

Literatur 
 Saint-Exupéry, Antoine de, 1943a. The little prince. Written and drawn by Antoine de Saint Exupéry, translated from the French by Katherine Woods. New York, Reynal & Hitchcock. 91, [3] p. incl. col. front., ill. (part col.) 23 × 19 cm. [Originaleditioun]
 Saint-Exupéry, Antoine de, 1943b. Le petit prince, avec dessins par l'auteur. New York, Reynal & Hitchcock. 91 p., illus. (part col.) 23 cm. [1. Editioun vum franséischen Originaltext]

Um Spaweck 

 De klenge Prënz a ronn 200 Sproochen
 Zeitungartikelen iwwer den Ofschoss vum Antoine de Saint-Exupéry:
 La Provence, 15. Mäerz 2008
 Spiegel online, 16. März 2008
 

Gebuer 1900
Franséisch Piloten
Franséisch Auteuren
Gestuerwen 1944